Olav Ehala
Olav Ehala (sündinud 31. juulil 1950) on eesti helilooja ja pianist; Eesti Heliloojate Liidu esimees aastatel 2001–2014. Ta on lõpetanud 1969. aastal muusikateooria alal Tallinna Muusikakooli ja 1974. aastal kompositsiooni erialal Tallinna Riikliku Konservatooriumi (professor Eugen Kapi klassis). Ta mängis klahvpille ja laulis tausta ansamblis Kristallid ja kirjutas ansamblile mõned lood. Ehala töötas aastatel 1970–1975 Eesti NSV Riiklikus Noorsooteatris muusikuna ja 1975–1991 muusikaala juhatajana ning 1991. aastast kuni 2023. aasta sügiseni Eesti Muusikaakadeemia õppejõuna. Ta on esinenud pianistina paljudes riikides[viide?], saanud joonis- ja nukufilmide ("Aeg maha", "Eine murul", "Ärasõit", "Papa Carlo teater", "Hotell E") muusika eest rahvusvahelisi auhindu. Ta on loonud muusikat ka filmidele ja lavastustele. Alates 1993. aastast on tema muusikateoseid esitatud kõikidel üld- ja noorte laulupidudel. Aastatel 2001–2014 oli ta Eesti Heliloojate Liidu esimees.